Елвио Ромеро
Пладня

Превод от испански: Александър Муратов, Атанас Далчев, 1968

chitanka.info

Ливада неподвижна

и едно дърво голямо. Пладня. И струи сънят

под сянката. Лежиме двама

с дихание спокойно, мълчаливо,

за да не събудим тази стара сянка.

Денят е може би заспал и не се чува

това спокойно дишане. Говори то

с мълчанието на двамата, които

не обуздават своето дихание

в ливадата, във времето безмълвно,

изтъкало сянката прохладна

на лятната успокоена пладня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.